SQL

SQL es un linguage de interrogation de base de datos e illo es generalmente usate como un linguage hospite de altere linguages de programmation.

Actualmente (in 2003) illo es in curso de un processo de revision del linguage per ANSI e ISO qui deberea transformar illo in un linguage complete de programmation e illo se appellara SQL3.

Le facto de haber un standard definite per un linguage pro le base de datos relational, aperi potentialmente le strata al intercommunicabilitate inter tote le base de datos relational.

 Historia 

Le historia de SQL inicia en 1974 con le definition de Donald Chamberlin e de varie personas qui laborava in le laboratorios de recerca del IBM pro un linguage pro le administration de base de datos qui adoptava le modello relational. Iste linguage se appellava SEQUEL (Structured English QUEry Language) e illo esseva usate in un prototypo appellate SEQUEL-XRM inter 1974 e 1975. Le experimentationes con tal prototypo portava inter 1976 e 1977 a un revision del linguage (SEQUEL/2), qui cambiava de nomine pro motivos legal, deveniente SQL. Le prototypo (System R) fundate super iste linguage esseva adoptate e usate internemente per IBM e per alcun de su clientes seligite. Gratias al successo de iste systema, qui non esseva ancora commercialisate, altere companias anque initiava a disveloppar lor productos relational con le linguage SQL. 

In 1983 IBM comenciava a vender DB2. Al curso del annos numerose companias (per exemplo Oracle e Sybase) vendeva productos con le linguage SQL, qui deveniva le standard industrial de facto pro le base de datos relational.

In 1986 le ANSI adoptava SQL como standard pro le base de datos relational e in 1987 illo deveniva anque le standard ISO.

Categoria:Base de datos
Categoria:Linguages de programmation